b'\n_START_ARTICLE_\nHaukadalur\n_START_PARAGRAPH_\nHaukadalur je visokotemperaturno obmo\xc4\x8dje ob vzno\xc5\xbeju gore Laugarfjall, severno od kraja Laugarvatn v ju\xc5\xbeni Islandiji, okoli aktivnega vulkanskega sistema Veliki Gejzir. Je ena najve\xc4\x8djih geolo\xc5\xa1kih znamenitosti na Islandiji.\n_START_SECTION_\nVisokotemperaturno obmo\xc4\x8dje\n_START_PARAGRAPH_\nZa obmo\xc4\x8dje Laugarfjall, ki je nastalo na riolitni podlagi, so zna\xc4\x8dilni vro\xc4\x8di izviri in druge geotermalne zna\xc4\x8dilnosti, najbolj znano pa je polje z gejziri._NEWLINE_Najve\xc4\x8dja gejzirja sta Strokkur in Veliki Geysir, po katerem se ta pojav tudi imenuje povsod po svetu. Strokkur je zelo zanesljiv in izbruhne vsakih 5 do 10 minut, medtem ko ve\xc4\x8dji Geysir prakti\xc4\x8dno miruje. Na tem obmo\xc4\x8dju se nahaja tudi ve\xc4\x8d kot 40 drugih manj\xc5\xa1ih izvirov tople vode, blata, blatnih loncev in fumarol._NEWLINE_Geotermalno obmo\xc4\x8dje Haukadalur je bilo prvi\xc4\x8d omenjeno v pisnih virih leta 1294, ko so se lokalni izviri tople vode aktivirali kot posledica potresa. Potresi so znani povzro\xc4\x8ditelji aktiviranja lokalnih gejzirji, tudi v nedavni preteklosti v potresu 17. in 21. julija 2000. Zaradi gejzirjev je dolina glavna turisti\xc4\x8dna atrakcija Islandije \xc5\xbee od 18. stoletja dalje._NEWLINE_Pribli\xc5\xbeno 10 km severno v smeri vi\xc5\xa1avja in na za\xc4\x8detku planinske poti Kj\xc3\xb6lur le\xc5\xbei slap Gullfoss. Tako kot \xc3\x9eingvellir, je tudi Haukadalur del Zlatega kroga Islandije.\n_START_SECTION_\nLaugarvatn\n_START_PARAGRAPH_\nLaugarvatn je jezero in majno mestece s povsem po\xc4\x8ditni\xc5\xa1kim zna\xc4\x8dajem na jugu Islandije, od \xc3\x9eingvellirja oddaljeno 25 km. Jezero je veliko 2.14 km\xc2\xb2 vsebuje nekaj geotermalnih vrelcev pod gladino, zaradi \xc4\x8desar je priljubljeno kopali\xc5\xa1\xc4\x8de skozi vse leto. V kopali\xc5\xa1\xc4\x8dih imamjo naravne savne v katerih vro\xc4\x8dino dovaja le vro\xc4\x8dina, ki prihaja iz tal. Termalna kopali\xc5\xa1\xc4\x8da so zgrajena na treh lokacijah v naselju._NEWLINE_Na posameznih mestih je ob obali tik pod pe\xc5\xa1\xc4\x8deno povr\xc5\xa1ino vro\xc4\x8d pesek in brbotajo\xc4\x8de blato v katerem doma\xc4\x8dini \xc5\xbee stoletja v posebnih posodah pe\xc4\x8dejo kruh._NEWLINE_Najhladnej\xc5\xa1i izvir je slu\xc5\xbeil vse od leta 1000 dalje za izvahanje obreda krsta v \xc4\x8dasu zasedanja Al\xc3\xbeingi (Islanski parlament) v \xc3\x9eingvellirju._NEWLINE_Drugi toplej\xc5\xa1i izvir se \xc5\xbee od leta 1929 uporablja kot kopali\xc5\xa1\xc4\x8de._NEWLINE_Tretji najbolj vro\xc4\x8d izvir pa slu\xc5\xbei lokalnemu prebivalstvu ob\xc4\x8dine Bl\xc3\xa1sk\xc3\xb3gabygg\xc3\xb0 za geotermalno ogrevanje stanovanj in vrtnarij.'